અમદાવાદ: ગીર-સોમનાથ જિલ્લાના ઉના તાલુકાના સમઢિયાળા ગામે દલિત યુવકો પર થયેલા અત્યાચાર મામલે કોંગ્રેસના ઉપાધ્યક્ષ રાહુલ ગાંધી આજે સવારે સાડા અગિયારની આસપાસ દિવ એરપોર્ટ પર પહોંચ્યા હતા, જ્યાં ગુજરાત કોંગ્રેસના પ્રમુખ ભરતસિંહ સોલંકી, અર્જૂન મોઢવાડિયા સહિતના કોંગ્રેસ કાર્યકરોએ તેમનું સ્વાગત કર્યું હતું. બાદમાં કાર મારફતે તેઓ ઊનાના સમઢિયાળા ખાતે પીડિત પરિવારની મુલાકાત લીધી હતી અને સમગ્ર ઘટના બાબતે જાણકારી મેળવી હતી. રાહુલ ગાંધીએ પીડિતોને મળી સાંત્વના પાઠવી હતી. સાથે જ તેમણે પીડિત પરિવાર સાથે ચા પણ પીધી હતી.